สรุปภาวะตลาดต่างประเทศ ประจำวันที่ 27 เม.ย. 2566
สรุปภาวะตลาดต่างประเทศ ประจำวันที่ 27 เม.ย. 2566
สรุปภาวะตลาดต่างประเทศ ประจำวันที่ 27 เม.ย. 2566
28 เม.ย. 2566

ดัชนีดาวโจนส์ตลาดหุ้นนิวยอร์กปิดพุ่งขึ้นกว่า 500 จุดในวันพฤหัสบดี (27 เม.ย.) ขณะที่ดัชนี Nasdaq ทะยานขึ้นกว่า 2% ขานรับผลประกอบการที่สดในของบริษัทจดทะเบียน ซึ่งรวมถึงเมตา แพลตฟอร์ม, คอมแคสต์ และแคทเธอร์ พิลลาร์
ดัชนีเฉลี่ยอุตสาหกรรมดาวโจนส์ปิดที่ระดับ 33,826.16 จุด พุ่งขึ้น 524.29 จุด หรือ +1.57%, ดัชนี S&amp;P500 ปิดที่ 4,135.35 จุด เพิ่มขึ้น 79.36 จุด หรือ +1.96% และดัชนี Nasdaq ปิดที่ 12,142.24 จุด พุ่งขึ้น 287.89 จุด หรือ + 2.43%
ตลาดหุ้นยุโรปปิดบวกในวันพฤหัสบดี (27 เม.ย.) โดยได้แรงหนุนจากการเปิดเผยผลประกอบการเชิงบวกของบริษัทจดทะเบียน โดยเฉพาะรายงานผลประกอบการของดอยซ์แบงก์และบาร์เคลยส์ซึ่งช่วยบรรเทาความวิตกเกี่ยวกับสถานะของภาคธนาคาร ขณะที่หุ้นซิมคอร์ป (SimCorp) ซึ่งเป็นบริษัทซอฟต์แวร์ของเดนมาร์กพุ่งขึ้นจากการทำข้อตกลงกับบริษัทตลาดหลักทรัพย์เยอรมนี (Deutsche Boerse)
ทั้งนี้ ดัชนี STOXX 600 ปิดที่ 464.03 จุด เพิ่มขึ้น 0.82 จุด หรือ +0.18% โดยปรับตัวขึ้นครั้งแรกในรอบ 3 วันทำการ
ตลาดหุ้นลอนดอนปิดลดลงในวันพฤหัสบดี (27 เม.ย.) เป็นวันที่ 4 ติดต่อกัน โดยหุ้นที่เกี่ยวกับสินค้าโภคภัณฑ์ถ่วงตลาดลง แม้หุ้นกลุ่มธนาคารปรับตัวขึ้น หลังการเปิดเผยผลประกอบการที่สดใสของธนาคารบาร์เคลยส์ได้ช่วยพยุงตลาด
ทั้งนี้ดัชนี FTSE 100 ตลาดหุ้นลอนดอนปิดที่ 7,831.58 จุด ลดลง 21.06 จุด หรือ -0.27%
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกในวันพฤหัสบดี (27 เม.ย.) เนื่องจากนักลงทุนช้อนซื้อหลังจากราคาน้ำมันร่วงลงติดต่อกัน 2 วันทำการ นอกจากนี้ ตลาดยังได้แรงหนุนหลังจากเจ้าหน้าที่รัสเซียงระบุว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส ยังไม่มีความจำเป็นที่จะต้องปรับลดกำลังการผลิตน้ำมันเพิ่มเติม
ทั้งนี้ สัญญาน้ำมันดิบ WTI ส่งมอบเดือนมิ.ย. เพิ่มขึ้น 46 เซนต์ หรือ 0.62% ปิดที่ 74.76 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย. เพิ่มขึ้น 68 เซนต์ หรือ 0.88% ปิดที่ 78.37 ดอลลาร์/บาร์เรล
สัญญาทองคำตลาดนิวยอร์กปิดบวกในวันพฤหัสบดี (27 เม.ย.) โดยนักลงทุนเข้าซื้อทองคำในฐานะสินทรัพย์ที่ปลอดภัย หลังสหรัฐเปิดเผยตัวเลขผลิตภัณฑ์มวลรวมภายในประเทศ (GDP) ที่ต่ำกว่าคาดในไตรมาส 1
ทั้งนี้ สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 3 ดอลลาร์ หรือ 0.15% ปิดที่ 1,999 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 13.80 เซนต์ หรือ 0.55% ปิดที่ 25.209 ดอลลาร์/ออนซ์
สัญญาพลาตินัมส่งมอบเดือนก.ค. ร่วงลง 12.80 ดอลลาร์ หรือ 1.16% ปิดที่ 1,093.20 ดอลลาร์/ออนซ์
สัญญาพัลลาเดียมส่งมอบเดือนมิ.ย. ลดลง 16 ดอลลาร์ หรือ 1.1% ปิดที่ 1,492.40 ดอลลาร์/ออนซ์
ดอลลาร์สหรัฐแข็งค่าเล็กน้อยเมื่อเทียบกับสกุลเงินหลัก ๆ ในการซื้อขายที่ตลาดปริวรรตเงินตรานิวยอร์กในวันพฤหัสบดี (27 เม.ย.)  โดยได้แรงหนุนจากการที่นักลงทุนคาดการณ์ว่าธนาคารกลางสหรัฐ (เฟด) จะเดินหน้าปรับขึ้นอัตราดอกเบี้ยในการประชุมเดือนพ.ค. แม้สหรัฐเปิดเผยตัวเลขผลิตภัณฑ์มวลรวมภายในประเทศ (GDP) ไตรมาส 1 ที่ต่ำกว่าคาด
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.03% แตะที่ระดับ 101.5015
ยูโรอ่อนค่าลงเมื่อเทียบกับดอลลาร์สหรัฐ ที่ระดับ 1.1025 ดอลลาร์ จากระดับ 1.1038 ดอลลาร์ในวันพุธ (26 เม.ย.) ขณะที่เงินปอนด์แข็งค่าขึ้นสู่ระดับ 1.2491 ดอลลาร์ จากระดับ 1.2457 ดอลลาร์
ดอลลาร์สหรัฐแข็งค่าเมื่อเทียบกับเงินเยน ที่ระดับ 133.9500 เยน จากระดับ 133.52 เยนในวันพุธ และแข็งค่าเมื่อเทียบกับฟรังก์สวิส ที่ระดับ 0.8940 ฟรังก์ จากระดับ 0.8906 ฟรังก์ แต่อ่อนค่าลงเมื่อเทียบกับดอลลาร์แคนาดา ที่ระดับ 1.3602 ดอลลาร์แคนาดา จากระดับ 1.3646 ดอลลาร์แคนาดา และอ่อนค่าเมื่อเทียบกับโครนาสวีเดน ที่ระดับ 10.2951 โครนา จากระดับ 10.3410 โครนา